Indhold
Indholdsfortegnelse 🔎︎

# Brugerdefinerede funktioner

Du kan anvende brugerdefinerede funktioner i LibreOffice Calc på følgende måder:

- Du kan angive dine egne funktioner ved brug af Basic-IDE. Denne metode kræver basal viden om programmering.

- Du kan programmere funktioner som tilføjelsesfunktioner. Denne metode kræver en avanceret viden om programmering.

## Angiv en funktion ved brug af LibreOffice Basic

1. Vælg Funktioner ▸ Makroer ▸ Rediger makroer.

2. Nu ser du Basic IDEen.

3. I vinduet Objektkatalog dobbeltklikker du på det modul, hvor du vil gemme din makro.

4. Indtast funktionskoden. I dette eksempel definerer vi en VOL(a; b; c)-funktion, som beregner rumfanget af en rektangulær blok med sidelængderne a, b og c:

        Function VOL(a, b, c)
            VOL = a*b*c
        End Function

- Luk Basic-IDE vinduet.

  Din funktion gemmes automatisk i det valgte modul og er nu tilgængeligt. Hvis du anvender funktionen i et CALC-dokument, som skal bruges på en anden computer, kan du kopiere funktionen til Calc-dokumentet, som beskrevet i det næste afsnit.

## Kopiere en funktion til et dokument

I trin 2 af "Angiv en funktion ved brug af LibreOffice Basic", i Makro dialogen trykkede du på Rediger knappen. Som standard er Makro fra feltet sat til modulet Mine Makroer - Standard - Module1. Standard biblioteket findes lokalt i dit brugerkatalog.

Hvis du vil kopiere den brugerdefinerede funktion til et Calc-regneark:

1. Vælg Funktioner ▸ Makroer ▸ Administrer Makroer ▸ Basic.

2. I feltet Makro fra feltet skal du markere Mine Makroer - Standard - Module1 og klikke på Rediger.

3. I Basic-IDE skal du markere kilden til din brugerdefinerede funktion og kopiere den til udklipsholderen.

4. Luk Basic-IDE.

5. Vælg Funktioner ▸ Makroer ▸ Administrer Makroer ▸ Basic.

6. I feltet Makro fra skal du markere (Navnet på Regnearksdokument) - Standard - Module1. Tryk nu på Rediger.

7. Indsæt indholdet af udklipsholderen i dokumentets Basic-IDE.

## Anvende en brugerdefineret funktion i LibreOffice Calc

Så snart du har defineret funktionen VOL(a; b; c) i Basic-IDEen, kan du anvende den på samme måde som de indbyggede funktioner i LibreOffice Calc.

1. Åbn et Calc-dokument og indtast tal til funktionens parametre a, b og c i cellerne A1, B1 og C1.

2. Sæt markøren i en anden celle og indtast følgende:

   =VOL(A1;B1;C1)

3. Funktionen er valideret, og du vil se resultatet i den valgte celle.

Relaterede emner

Beregning i regneark

Indtastning af formler

Kalde Python-scripts fra Basic